CELEX: 62018TN0426
Language: lt
Date: 2018-07-11 00:00:00
Title: Byla T-426/18: 2018 m. liepos 11 d. pareikštas ieškinys byloje Bizbike ir Hartmobile / Komisija

24.9.2018   
            
            
               LT
            
            
               Europos Sąjungos oficialusis leidinys
            
            
               C 341/21
            
         
      2018 m. liepos 11 d. pareikštas ieškinys byloje Bizbike ir Hartmobile / Komisija
      
      (Byla T-426/18)
      (2018/C 341/32)
      Proceso kalba: anglų
      
         Šalys
      
      
         Ieškovės: Bizbike (Wielsbeke, Nyderlandai), Hartmobile BV (Amsterdamas, Nyderlandai), atstovaujamos solisitoriaus R. MacLean
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį nepriimtinu,
               
            
                  —
               
               
                  panaikinti 2018 m. gegužės 2 d. Komisijos įgyvendinimo reglamentą (ES) 2018/671, kuriuo nustatomas reikalavimas registruoti importuojamus Kinijos Liaudies Respublikos kilmės elektrinius dviračius (1), dėl ieškinyje nurodytų pagrindų ir
               
            
                  —
               
               
                  priteisti iš Europos Komisijos ir įstojusių į bylą šalių bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
               
                  1.
               
               
                  Pirmasis ieškinio pagrindas grindžiamas akivaizdžia faktinių ir teisinių aplinkybių vertinimo klaida ir dėl to padarytu Reglamento 2016/1036 (2) 10 straipsnio 4 dalies c punkto pažeidimu, ypač reikalaujant įrodyti, kad importuotojas pakankamai žinojo ar turėjo žinoti apie dempingą ir žalą Sąjungos pramonei siekiant nustatyti importo registraciją.
               
            
               
                  2.
               
               
                  Antrasis ieškinio pagrindas grindžiamas teisinio saugumo ir teisėtų lūkesčių apsaugos principų pažeidimu taikant Reglamento 2016/1036 10 straipsnio 4 dalies c punktą.
                  Ieškovės teigia, kad Reglamentu 2018/671 pažeidžiamas teisinio saugumo principas, nes preziumuojama, kad ieškovės puikiai suvokė dempingą bei daromą žalą ir žinojo faktinę situaciją dar prieš priimant teisės aktą.
                  Reglamentu 2018/671 taip pat pažeidžiamas teisėtų lūkesčių apsaugos principas, nes Reglamente 2018/671 pateikiamas toks suvokimo aiškinimas, dėl kurio importo registracijos procedūros išimtinis pobūdis ir jai keliami reikalavimai tampa neveiksmingi.
               
            
               
                  3.
               
               
                  Trečiasis ieškinio pagrindas grindžiamas akivaizdžia fakto ir teisės klaida, dėl kurios pažeisti Reglamento 2016/1036 10 straipsnio 4 dalies d punktas ir Reglamento 2016/1037 (3) 16 straipsnio 4 dalies d punktas, nes neįvertinti visi svarbūs įrodymai, susiję su reikšmingais ekonominiais veiksniais, turinčiais įtakos Sąjungos pramonės plėtrai padarytai žalai, ir priežastiniu ryšiu su atitinkamo produkto importu.
               
            
               
                  4.
               
               
                  Ketvirtasis ieškinio pagrindas grindžiamas ieškovių teisės į gynybą pažeidimu, nes joms nesuteikta galimybė greitai ir laiku susipažinti su skundą pateikusių asmenų nurodytais pagrindiniais pareiškimais ir dėl to jos negalėjo tinkamai ir veiksmingai atsikirsti į skundą pateikusių asmenų teiginius dėl to, ar tenkinami nustatytinos importo registracijos teisiniai reikalavimai.
               
            
               
                  5.
               
               
                  Penktasis ieškinio pagrindas grindžiamas tuo, kad Reglamente 2018/671 pateikti motyvai nepakankami siekiant pagrįsti importo registraciją ir tinkamai paaiškinti, kodėl toliau augant importui iš Kinijos Liaudies Respublikos būtų padaryta daugiau žalos dėl mažėjančių kainų, ir nepakankamai atsižvelgiama į priešingus ieškovių argumentus.
               
            
         (1)  2018 m. gegužės 2 d. Komisijos įgyvendinimo reglamentas (ES) 2018/671, kuriuo nustatomas reikalavimas registruoti importuojamus Kinijos Liaudies Respublikos kilmės elektrinius dviračius (OL L 113, 2018 5 3, p. 4).
      
         (2)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).
      
         (3)  2016 m. birželio 8 d. Europos Parlamento ir Tarybos reglamentas (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (OL L 176, 2016 6 30, p. 55).